ಜಿಲ್ಲೆಯಲ್ಲಿ ಶೇ 70.58 ಮತದಾನ ಯಾದಗಿರಿ: ಜಿಲ್ಲೆಯ ಯಾದಗಿರಿ, ಗುರುಮಠಕಲ್, ವಡಗೇರಾ ತಾಲ್ಲೂಕಿನ 56 ಗ್ರಾಮ ಪಂಚಾಯಿತಿಗಳಿಗೆ ಭಾನುವಾರ ನಡೆದ ಎರಡನೇಯ ಹಂತದ ಚುನಾವಣೆಯಲ್ಲಿ 5 ಗಂಟೆಯ ಮಾಹಿತಿಯಂತೆ ಅಂದಾಜು ಶೇ 70.58 ರಷ್ಟು ಮತದಾನವಾಗಿದೆ. ಮತದಾನದ ವಿವರ: ಬೆಳಿಗ್ಗೆ 7 ರಿಂದ 9 ಗಂಟೆಯ ವರೆಗೆ ನಡೆದ ಮತದಾನದಲ್ಲಿ ಯಾದಗಿರಿ ತಾಲ್ಲೂಕು ಶೇ 6.67, ಗುರುಮಠಕಲ್ ತಾಲ್ಲೂಕು ಶೇ 7.6 ಹಾಗೂ ವಡಗೇರಾ ತಾಲ್ಲೂಕು ಶೇ 8.79 ಸೇರಿದಂತೆ ಒಟ್ಟಾರೆ ಮೂರು ತಾಲ್ಲೂಕಿನ ಗ್ರಾಮ ಪಂಚಾಯಿತಿಗಳ ವ್ಯಾಪ್ತಿಯಲ್ಲಿ ಶೇ 7.69 ಮತದಾನವಾಗಿತ್ತು. ಬೆಳಿಗ್ಗೆ 11 ಗಂಟೆ ಮಾಹಿತಿ: ಯಾದಗಿರಿ ತಾಲ್ಲೂಕು ಶೇ 22.32, ಗುರುಮಠಕಲ್ ತಾಲ್ಲೂಕು ಶೇ 23.81, ವಡಗೇರಾ ತಾಲ್ಲೂಕು ಶೇ 26.03 ರಷ್ಟು ಸೇರಿದಂತೆ ಶೇ 24.05 ಮತದಾನವಾಗಿತ್ತು. ಮಧ್ಯಾಹ್ನ 1 ಗಂಟೆಯವರೆಗೆ: ಯಾದಗಿರಿ ತಾಲ್ಲೂಕು ಶೇ 42.00, ಗುರುಮಠಕಲ್ ತಾಲ್ಲೂಕು ಶೇ 43.02, ವಡಗೇರಾ ತಾಲ್ಲೂಕು ಶೇ 43.92 ಸೇರಿದಂತೆ ಮೂರು ತಾಲ್ಲೂಕಿನ ಗ್ರಾಮ ಪಂಚಾಯಿತಿಗಳ ವ್ಯಾಪ್ತಿಯಲ್ಲಿ ಶೇ 42.98 ಮತದಾನವಾಗಿತ್ತು. ಮಧ್ಯಾಹ್ನ 3 ಗಂಟೆಯವರೆಗೆ: ಯಾದಗಿರಿ ತಾಲ್ಲೂಕು ಶೇ 58.36, ಗುರುಮಠಕಲ್ ತಾಲ್ಲೂಕು ಶೇ 57.07, ವಡಗೇರಾ ತಾಲ್ಲೂಕು ಶೇ 61.05 ಸೇರಿದಂತೆ ಶೇ 58.82 ಮತದಾನವಾಗಿತ್ತು. 511 ಮತಗಟ್ಟೆಗಳಲ್ಲಿ 443 ಮತಗಟ್ಟೆಗಳಲ್ಲಿ ಮತದಾನ ನಡೆದಿದೆ. 1,13,283 ಪುರುಷ, 1,10,521 ಮಹಿಳೆಯರು ಸೇರಿದಂತೆ ಒಟ್ಟಾರೆ 2,23,804 ಮತ ಚಲಾಯಿಸಿದ್ದಾರೆ.